253 Mathilde

253 Mathilde er ein hovudbelteasteroide som blei vitja da NEAR Shoemaker-romsonden var på veg til 433 Eros. Han er den fyrste asteroiden vitja av eit romfartøy.


Mathilde er svært mørk, svartare en kol og ein meiner at samansettinga er som karbonrike chondrittmeteorittar. Tettleiken målt av NEAR Shoemaker, 1300 kg/m³, var under det halve til typiske karbonrike chondrittar. Dette kan indikere at asteroiden er ein laust samansett haug av grus. Det same er tilfelle for ein annan C-type asteroide (som berre er studert frå jorda), 45 Eugenia.

Banen til Mathilde er eksentrisk, og tar han til det ytre av hovudbeltet. Han har au ein av dei seinaste rotasjonsperiodane til dei kjende asteroidane. Difor fekk ikkje NEAR Shoemaker fotografert heile overflata til asteroiden.

Ein meiner at Mathilde er namnsett etter kona til astronomen Moritz Loewy.

 Krater 

Asteroiden er market med mange svært store og tydelege krater, mange av dei er breiare enn snittradiusen til asteroiden. Det er ingen forskjellar i farge eller ljosheit, så dei indre delane til asteroiden må vera svært homogene.

Dette er ei liste over kratera. Av di at Mathilde er ein mørk karbonsk lekam har kratera blitt namnsett etter nokon av dei mest kjende kolfelta i verda.

 Krater  Namnsett etter Aachenkrateret  Aachen, Tyskland Baganurkrateret  Baganur, Mongolia Benhamkrateret  Benham, Kentucky, USA Clackmannankrateret  Clackmannan, Storbritannia Damodarkrateret  Damodar, India Enugukrateret  Enugu, Nigeria Ishikarikrateret  Ishikari, Japan Jeradakrateret  Jerada, Marokko Jixikrateret  Jixi, Kina Kalimantankrateret  Kalimantan, Indonesia Karookrateret  Karoo, Sør-Afrika Kuznetskkrateret  Kuznetsk, Russland Lorrainekrateret  Lorraine, Frankrike Lublinkrateret  Lublin, Polen Maritsakrateret  Maritsa, Bulgaria Matanuskakrateret  Matanuska, Alaska, USA Mulgildiekrateret  Mulgildie, Australia Oaxacakrateret  Oaxaca, Mexico Otagokrateret  Otago, Ny Zealand Quettakrateret  Quetta, Pakistan Similkameenkrateret  Similkameen, Canada Teruelkrateret  Teruel, Spania Zuliakrateret  Zulia, Venezuela

 Bakgrunnsstoff 
 The Asteroid Orbital Elements Database (engelsk)
 Minor Planet Discovery Circumstances (engelsk)
 USGS: Mathilde nomenclature (engelsk)

Kategori:Hovudbelteasteroidar
Kategori:Asteroidar
Kategori:C-type-asteroidar
Kategori:Asteroidar vitja av romsondar